
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 607 

6 Μαΐου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση λόγω μηχανολογικού εκσυγχρονισμού και 
επέκταση δραστηριότητας (διαλυτήριο αυτοκινή¬ 
των), κατ’ εξαίρεση των απαγορευτικών διατάξεων 
του νόμου 2965/2001 (ΦΕΚ 270/Α723.11.2001) 
«Βιώσιμη ανάπτυξη Αττικής και άλλες διατάξεις», 
της μονάδας αποθήκευσης, διαλογής και μηχανι¬ 
κής επεξεργασίας για ανακύκλωση υλικών (αυτοκι¬ 
νήτων, μετάλλων, ελαστικών, ξύλων) με την επωνυ¬ 
μία ΚΑΜΠΕΡ Ε. ΑΘΗΝΑπου εδρεύει στη θέση Μπε- 


ναρδή του δήμου Ασπροπύργου νομού Αττικής.... 1 
Υπερωριακή απασχόληση υπαλλήλου Ιδιωτικού Δι¬ 
καίου Αορίστου Χρόνου Ειδικότητας Φυλάκων-Νυ- 
κτοφυλάκωντου Παν/μίου Πατρών για το α' εξάμη¬ 
νο του 2005. 2 

Υπερωριακή απασχόληση προσωπικού ιδιωτικού δι¬ 
καίου αορίστου χρόνου του ΙΚΥ. 3 

Καθορισμός του αριθμού των ιατρών και οδοντιάτρων 
με τους οποίους δύναταιτο ΙΚΑ-ΕΤΑΜ να συνάψει 

συμβάσεις μίσθωσης έργου. 4 

Ορισμός της «Κοινωνίας της Πληροφορίας ΑΕ» ως Τε¬ 
λικού Δικαιούχου γιατο έργο «Ολοκληρωμένο Πλη¬ 
ροφοριακό Σύστημα και Υπηρεσίες ΤΠΕ του 

Πε.Σ.Υ.Π. Δυτικής Μακεδονίας». 5 

Ορισμός της «Κοινωνίας της Πληροφορίας ΑΕ» ως Τε¬ 
λικού Δικαιούχου για το έργο «Ενέργειες Κατάρτι¬ 
σης στην υγεία και πρόνοια στο Πε.Σ.Υ.Π. Δυτικής 

Μακεδονίας». 6 

Καθορισμός απεντομωτικών τελών εισπρακτέων από 
τα κρατικά απεντομωτήρια και την ΣΥΚΙΚΗ για την 
περίοδο 2004-2005. 7 


Διόρθωση - συμπλήρωση της υπ’ αριθμ. 12259/1258/ 
2005 (ΦΕΚ 280/3.3.2005) κοινής απόφασης των 
Υπουργών Περιβάλλοντος Χωροταξίας και Δημο¬ 
σίων Έργων, Δημόσιας Τάξης και Μεταφορών και 
Επικοινωνιών με θέμα «Μέτρα περιορισμού κυ¬ 
κλοφορίας φορτηγών αυτοκινήτων σε τμήματα 
των Εθνικών Οδών κατά τη διάρκεια του έτους 
2005». 8 


ΑΠΟΦΑΣΕΙ Σ 

Αριθ. Φ23/οικ. 8974/684 (1) 

Έγκριση λόγω μηχανολογικού εκσυγχρονισμού και επέ¬ 
κταση δραστηριότητας (διαλυτήριο αυτοκινήτων), 
κατ’ εξαίρεση των απαγορευτικών διατάξεων του νό¬ 
μου 2965/2001 (ΦΕΚ270/Α723.11.2001) «Βιώσιμη ανά¬ 
πτυξη Αττικής και άλλες διατάξεις», της μονάδας απο¬ 
θήκευσης, διαλογής και μηχανικής επεξεργασίας για 
ανακύκλωση υλικών (αυτοκινήτων, μετάλλων, ελαστι¬ 
κών, ξύλων) με την επωνυμία ΚΑΜΠΕΡ Ε. ΑΘΗΝΑπου 
εδρεύει στη θέση Μπεναρδή του δήμου Ασπροπύργου 
νομού Αττικής. 

ΟΙ ΥΠΟΥΡΓΟΙ 

ΑΝΑΠΤΥΞΗΣ - ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις των ν. 3325/2005, 2516/1997, 2965/ 
2001,6422/1934, του ν.δ. 1150/1949, του από 15.10.1922 
Β.Δ/τος, του από 16.3.1950 β.δ. όπως τροποποιήθηκε και 
συμπληρώθηκε με το από 24.11.1953 όμοιο, του ν.δ. 96/ 
2.8.1973 και του π.δ. 396/1989 (ΦΕΚ 172/Α/16.6.1989) για 
τον Οργανισμό της Γενικής Γραμματείας Βιομηχανίας. 

2. Την υπ’ αριθμ. 33361/5.9.1991 (ΦΕΚ 703/Β/5.9.1991) 
άρθρο 12 παρ.13 κοινή υπουργική απόφαση «Μεταβίβα¬ 
ση εξουσίας υπογραφής σύμφωνα με το άρθρο 7 παρ.1 
του ν. 1943/1991». 

3. Τα άρθρα 15,16,17,20,21,23 και24του ν. 2939 (ΦΕΚ 
179/Α/6.8.2001) «Συσκευασίες και εναλλακτική διαχείρι¬ 
ση των συσκευασιών και άλλων προϊόντων - Ίδρυση Εθνι¬ 
κού Οργανισμού Εναλλακτικής Διαχείρισης Συσκευασιών 
και Άλλων Προϊόντων (ΕΟΕΔΣΑΠ) και άλλες διατάξεις». 

4. Το Προεδρικό Διάταγμα 116/2004 (ΦΕΚ 81/Α/5.3. 
2004) «Μέτρα, όροι και πρόγραμμα για την εναλλακτική 
διαχείριση των οχημάτων στο τέλος του κύκλου ζωής 
τους, των χρησιμοποιημένων ανταλλακτικών τους και των 
απενεργοποιημένων καταλυτικών μετατροπέων σε συμ¬ 
μόρφωση με τις διατάξεις της Οδηγίας 2000/53/ΕΚ για τα 
οχήματα στο τέλος του κύκλου ζωής τους του Συμβουλί¬ 
ου της 18ης Σεπτεμβρίου 2000. 

5. Την υπ’ αριθμ. οικ. 114218 (ΦΕΚ1016/Β/17.11.1997) 
κοινή υπουργική απόφαση «Κατάρτιση πλαισίου Προδια- 

γραφών και Γενικών Προγραμμάτων Διαχείρισης Στερε¬ 
ών Αποβλήτων». 

6. Την υπ’ αριθμ. οικ. 1139448 (ΦΕΚ1016/Β/17.11.1997) 
κοινή υπουργική απόφαση «Εθνικός σχεδιασμός στερε¬ 
ών αποβλήτων (Γενικές κατευθύνσεις της πολιτικής δια¬ 
χείρισης των στερεών αποβλήτων)». 

7. Την υπ’ αριθμ. οικ.105136/10.6.2004 κοινή απόφαση 
του ΥΠΕΧΩΔΕ «Έγκριση του συλλογικού συστήματος 
Εναλλακτικής Διαχείρισης Οχημάτων Ελλάδος (ΕΔΟΕ)». 

8. Τις κοινές αποφάσεις των Υπουργών Βιομηχανίας και 
Ενέργειας και Κοινωνικών Υπηρεσιών με αριθμό 36269/ 
1179/15.1.1974 και με αριθμό Α6/829/78. 

9. Το υπ’ αριθμ. 27/29.1.1996 (ΦΕΚ 19/Α/1.2.1996) Προ¬ 
εδρικό Διάταγμα «Συγχώνευση των Υπουργείων Τουρι¬ 
σμού, Βιομηχανίας Εν. & Τεχνολογίας & Εμπορίου στο 
Υπουργείο Ανάπτυξης». 

10. Την απόφαση της Δ/νσης Βιομηχανίας & Ορυκτού 
Πλούτου της Νομαρχιακής Αυτοδιοίκησης Δυτικής Αττι¬ 
κής με αριθμ. πρωτ.: 1950/Φ14 ΑΣΠΡ.3395/16.6.2004 με 
την οποία χορηγήθηκε άδεια λειτουργίας έξη ετών στην 
εν λόγω μονάδα για μηχανήματα ισχύος 49,50 Κ\Ν. 

11. Αίτηση της ΚΑΜΠΕΡ Ε. ΑΘΗΝΑ για την υπαγωγή της 
στο καθεστώς εξαίρεσης της παραγράφου ε) του άρθρου 
5 του νόμου 2965 (ΦΕΚ 270/Α/23.11.2001) για μηχανολο¬ 
γικό εκσυγχρονισμό και επέκταση δραστηριότητας. 

12. Τα σχεδιαγράμματα που έχουν υποβληθεί με την αί¬ 
τηση, καθώς και τα λοιπά δικαιολογητικά στοιχεία. 

13. Την από 7.3.2005 εισήγηση της Υπηρεσίας μας. 

14. Την γνωμοδότηση μεαρ. πρωτ.: 4997/15.2.2005 (αρ. 
απόφασης: 80/2005) του Δημοτικού Συμβουλίου Ασπρο- 
πύργου. 

15. Την γνωμοδότηση με αρ. πρωτ.: 14/16.2.2005 του 
Νομαρχιακού Συμβουλίου Δυτικής Αττικής. 

16. Την γνωμοδότηση με αρ. πρωτ.:21745/1559/18.11. 
2004 της Δ/νσης Βιομηχανικής Χωροθεσίας & Περιβάλ¬ 
λοντος της Γενικής Γραμματείας Βιομηχανίας του Υπουρ¬ 
γείου Ανάπτυξης. 

17. Το γεγονός ότι η εν λόγω επένδυση θα συμβάλλει 
στην επιτάχυνση του ρυθμού ανάπτυξης της εθνικής οι¬ 
κονομίας με σημαντικό κύκλο εργασιών και με τη δημι¬ 
ουργία νέων θέσεων εργασίας. 

18. Την επεξεργασία προς επαναχρησιμοποίηση των 
χρήσιμων υλικών των μερών του τεράστιου στόλου των 
εγκαταλελειμμένων αυτοκινήτων του Νομού Αττικής. 

19. Το γεγονός ότι η υπό εξέταση μονάδα προφανώς προ¬ 
ωθεί τη βιώσιμη ανάπτυξη αφού προάγει την ανακύκλωση 
των Οχημάτων Τέλους Κύκλου Ζωής (ΟΤΚΖ) και συνεπώς 
εξυπηρετείτο δημόσιο συμφέρον, αποφασίζουμε: 

1. Εγκρίνουμε τον εκσυγχρονισμό, κατ’ εξαίρεση των 
απαγορευτικών διατάξεων του νόμου 2965 (ΦΕΚ 270/Α/ 
23.11.2001) «Βιώσιμη ανάπτυξη Αττικής και άλλες διατά¬ 
ξεις» και σύμφωνα με την παράγραφο ε) του άρθρου 5του 
ιδίου νόμου, έπειτα από μηχανολογικό εκσυγχρονισμό 
και επέκταση δραστηριότητας (διαλυτήριο αυτοκινήτων), 
στη μονάδα αποθήκευσης - διαλογής και μηχανικής επε¬ 
ξεργασίας για ανακύκλωση υλικών (αυτοκινήτων, μετάλ¬ 
λων, ελαστικών και ξύλων) με την επωνυμία ΚΑΜΠΕΡ Ε. 
ΑΘΗΝΑ που εδρεύει στη θέση Μπεναρδή του δήμου 
Ασπροπύργου του νομού Αττικής, όπως η εγκατάσταση 
εικονίζεται στα σχεδιαγράμματα που θεωρήσαμε με την 
παρούσα απόφασή μας και που έχει τα ακόλουθα ειδικό¬ 
τερα στοιχεία: 


α. Θέση: Νομός: Αττικής, Δήμος: Ασπροπύργου, Θέση: 
Μπεναρδή. 

β. Κάτοχος: ΚΑΜΠΕΡ Ε. ΑΘΗΝΑ, 
γ. Είδος εγκατάστασης: Μονάδα αποθήκευσης - διαλο¬ 
γής και μηχανικής επεξεργασίας για ανακύκλωση υλικών 
(αυτοκινήτων, μετάλλων, ελαστικών και ξύλων), 
δ. Ισχύς μηχανημάτων: Υφιστάμενη: 49,50 Κ\Λ/ 

Αφαιρεθείσα:. 

Εκσυγχρονισμού: 1145,03 Κ\Λ/ & 917,32 Κ\Λ/ 

Συνολική ισχύς: 1194,53 Κ\Λ/& 917,32 Κ\Λ/ 
ε. Αξία μηχανημάτων: Υφισταμένων 50.000 Ευρώ 
Νέων 1.800.000 Ευρώ 

ΣΥΝΟΛΟ 1.850.000 Ευρώ. 

2. Η παρούσα έγκριση εκσυγχρονισμού χορηγείται με 
την επιφύλαξη της τηρήσεως των διατάξεων του από 
15.10.1922 Β.Δ/τος «περί χορηγήσεως αδειών ιδρύσεως 
και λειτουργίας πάσης μηχανολογικής εγκαταστάσεως» 
και με τους εξής όρους: 

α. Να υπάρχουν και να διατηρούνται σε καλή κατάστα¬ 
ση τα αναγκαία μέτρα ασφαλείας για την ζωή και την 
υγεία των εργαζομένων (π.χ. τοποθέτηση προστατευτι¬ 
κών περιφραγμάτων στα μέρη των μηχανημάτων που κι¬ 
νούνται επικίνδυνα, εξασφάλιση επαρκούς φωτισμού και 
αερισμού στο χώρο εργασίας, πρόχειρο φαρμακείο, το¬ 
ποθέτηση προστατευτικών κιγκλιδωμάτων προς την απο¬ 
φυγή πτώσεως ατόμων κ.λ.π.). 

β. Να τηρούνται τα μέτρα πυρασφαλείας που θα προ- 
βλέπονται από την μελέτη πυρασφαλείας που θα εγκριθεί 
από την αρμόδια Πυροσβεστική Υπηρεσία και το πιστο¬ 
ποιητικό πυροπροστασίας. 

γ. Νατηρούνται οι περιορισμοί και οι προδιαγραφές της 
ΚΥΑ οικ. 69728/824 (ΦΕΚ358/Β/17.5.1996) «Μέτρα και 
όροι για τη διαχείριση των στερεών αποβλήτων». 

δ. Να τηρούνται επακριβώς οι υγειονομικοί και λοιποί κα¬ 
νονισμοί που ισχύουν για τέτοιου είδους εγκαταστάσεις. 

ε. Να τηρείται το άρθρο 305 του Κανονισμού Εσωτερι¬ 
κών Ηλεκτρικών Εγκαταστάσεων. 

στ. Να τηρείται Βιβλίο συντηρήσεως μηχ/κών εγκατα¬ 
στάσεων, σύμφωνα με το άρθρο 12 του από 16/17.3.1950 
Β.Δ/τος. 

ζ. Να τηρούνται οι διατάξεις του π.δ. 1180/81 (ΦΕΚ 
293Α),για την προστασία του περιβάλλοντος (Όρια εκπο¬ 
μπών ρύπων). 

η. Η ΚΑΜΠΕΡ Ε. ΑΘΗΝΑ, υποχρεούται να συμμορφωθεί 
πλήρως με τους περιβαλλοντικούς όρους τους οποίους 
θα εγκρίνει η αρμόδια υπηρεσία περιβάλλοντος της Νο¬ 
μαρχιακής Αυτοδιοίκησης Δυτικής Αττικής. 

κ. Η εταιρεία, προκειμένου να της χορηγηθεί η άδεια εγκα¬ 
τάστασης και λειτουργίας θα πρέπει να προσκομίσει νέα 
απόφαση έγκρισης περιβαλλοντικών όρων, έγκρισης διά¬ 
θεσης αποβλήτων και άδεια οικοδομής για τις κτηριακές και 
μηχανολογικές επεκτάσεις από τις αρμόδιες υπηρεσίες. 

λ. Η εταιρεία είναι υποχρεωμένη να συμμορφωθεί πλή¬ 
ρως με τους όρους και περιορισμούς που θα επιβληθούν 
για την προστασία του περιβάλλοντος και την ασφάλεια 
των εργαζομένων και των περίοικων από τη Δ/νση Βιομη¬ 
χανίας και Ορυκτού Πλούτου της Νομαρχιακής Αυτοδιοί¬ 
κησης Δυτικής Αττικής. 

μ. Η εταιρεία είναι υποχρεωμένη να τηρεί τις ισχύουσες 
διατάξεις και περιορισμούς του ΓΟΚ χωρίς παρεκλίσεις. 

ν. Πρέπει να τηρηθούν οι όροι και περιορισμοί των γνω¬ 
μοδοτήσεων του Δημοτικού Συμβουλίου Ασπροπύργου 
και του Νομαρχιακού Συμβουλίου Δυτικής Αττικής αλ- 

λιώς η παρούσα απόφαση παύει να ισχύει και θα πρέπει 
να ανακληθεί η άδεια λειτουργίας της εταιρείας. 

3. Καλείται η αρμόδια Δ/νση Βιομηχανίας & Ορυκτού 
Πλούτου της Νομαρχιακής Αυτοδιοίκησης η οποία θα χο¬ 
ρηγήσει τις άδειες εγκατάστασης και λειτουργίας της 
εταιρείας ΚΑΜΠΕΡ Ε.ΑΘΗΝΑ, να φροντίσει να τηρούνται 
αυστηρά οι όροι και περιορισμοί της ισχύουσας νομοθε¬ 
σίας ως προς την αφαίρεση, αποθήκευση και μεταφορά 
των συσσωρευτών, καταλυτών και του κάθε είδους 
υγρών (καύσιμα, έλαια κινητήρων, υγρά φρένων κτλπ) 
των αυτοκινήτων υπό ανακύκλωση. Διαφορετικά παύει η 
ισχύς της παρούσας απόφασης και θα πρέπει να ανακλη¬ 
θεί η άδεια λειτουργίας της παραπάνω εταιρείας. 

4. Η Υπηρεσία μας διατηρεί το δικαίωμα να επιβάλλει 
την εκτέλεση μεταρρυθμίσεων και περιορισμών στην 
ανωτέρω εγκατάσταση σε κάθε περίπτωση που θα διαπι¬ 
στωθεί ότι είναι αναγκαίο, ώστε να εκπληρωθούν οι σκο¬ 
ποί που προβλέπονται από το άρθρο 2 του από 
15.10.1922 Β.Δ/τος. 

5. Για την απαιτούμενη σύμφωνα με τις διατάξεις των 
σχετικών από 16.3.50 και 24.11.53 Β. Δ/των, του π.δ. 
274/97 και του 902/75 Π. Δ/τος υπεύθυνη επίβλεψη της 
λειτουργίας της ανωτέρω εγκαταστάσεως, πρέπει να 
χρησιμοποιηθεί πρόσωπο που να έχει τα προβλεπόμενα 
από τις διατάξεις αυτές προσόντα. 

6. Μετά από τον εφοδιασμό με άδεια λειτουργίας από 
την Δ./νση Βιομηχανίας & Ορυκτού Πλούτου της Νομαρ¬ 
χιακής Αυτοδιοίκησης Δυτικής Αττικής, η εταιρεία θα 
πρέπει να προσκομίσει στην Δ/νση Υποστήριξης Βιομη- 
χανιώντου Υπουργείου Ανάπτυξηςτα στοιχεία εκείνα που 
θα πιστοποιούν τη πραγματοποίηση της εν λόγω επένδυ¬ 
σης σύμφωνα με την παρούσα απόφαση . 

7. Η παρούσα έγκριση εκσυγχρονισμού κατ’ εξαίρεση 
του νόμου 2965/2001 δεν απαλλάσσει την ενδιαφερόμενη 
εταιρεία από την υποχρέωση να εφοδιασθεί με άλλη άδεια, 
αν από άλλες διατάξεις προκύπτει αντίστοιχη υποχρέωση. 

8. Για την άδεια εγκατάστασης και λειτουργίας θα πρέ¬ 
πει να τηρηθούν οι διατάξεις της κείμενης νομοθεσίας και 
να υπάρχουν εγκεκριμένοι περιβαλλοντικοί όροι από τις 
αρμόδιες αρχές. 

9. Σε περίπτωση που δεν τηρηθούν οι όροι της παραπά¬ 
νω απόφασης με υπαιτιότητα της εταιρείας, τότε η από¬ 
φαση αυτή παύει να ισχύει. 

Η ισχύς της παρούσας απόφασης αρχίζει από την ημέ¬ 
ρα δημοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 2005 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΑΝΑΠΤΥΞΗΣ ΚΑΙ ΔΗΜΟΣΙΩΝ ΕΡΓΩΝ 

ΔΗΜΗΤΡΙΟΣ ΣΙΟΥΦΑΣ ΓΕΩΡΓΙΟΣ ΣΟΥΦΛΙΑΣ 

-♦- 

Αριθ. 20370/Β2 (2) 

Υπερωριακή απασχόληση υπαλλήλου Ιδιωτικού Δικαίου 
Αορίστου Χρόνου Ειδικότητας Φυλάκων-Νυκτοφυλά- 
κωντου Παν/μίου Πατρώνγιατο α’ εξάμηνο του 2005. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/23.12.2003 τ. Α’) «Μισθολογικές ρυθμίσεις λειτουρ¬ 


γών και υπαλλήλων του Δημοσίου, Ν.Π.Δ.Δ. ... και άλλες 
συναφείς διατάξεις». 

2. Την υπ’αριθμ. 2/72757/0022/31.12.2003 εγκύκλιο του 
Γενικού Λογιστηρίου του Κράτους «Περί παροχής οδη¬ 
γιών για την εφαρμογή των διατάξεων του ν.3205/2003». 

3. Τις διατάξεις του άρθρου 60 του π.δ. 410/1988 «Κώ¬ 
δικας προσωπικού με σύμβαση εργασίας ιδιωτικού δικαί¬ 
ου του Δημοσίου των Ο.Τ.Α. και των λοιπών ΝΠΔΔ» (ΦΕΚ 
191 /Τ.Α./30.8.1988). 

4. Την υπ’ αριθμ. 2/7093/0022/5.2.2004 Κ.Υ.Α. «Επέκτα¬ 
ση των διατάξεων του ν. 3205/2003 στο προσωπικό με 
σχέση εργασίας ιδιωτικού δικαίου που απασχολείται στο 
Δημόσιο, Ν.Π.Δ.Δ. και Ο.Τ.Α.» 

5. Το υπ’ αριθμ. 2717/23.2.2005 έγγραφο του Πανεπιστη¬ 
μίου Πατρών από το οποίο προκύπτει ότι η υπερωριακή ερ¬ 
γασία είναι απαραίτητη για τη φύλαξη του Πανεπιστημίου. 

6. Την υπ’ αριθμ. 3280/18.2.2005 απόφαση έγκρισης υπε- 
ρωριακής εργασίας του Σώματος Επιθεώρησης Εργασίας 
(Περιφερειακή Δ/νση Κοινωνικής Επιθεώρησης Δυτικής Ελ¬ 
λάδας, Τμήμα Κοινωνικής Επιθεώρησης Αχαιός). 

7. Το γεγονός ότι η δαπάνη που θα προκληθεί από την 
εν λόγω απασχόληση, συνολικού ύψους 1.500,00 Ευρώ, 
θα καλυφθεί από πιστώσεις που έχουν προβλεφθεί στον 
υπό έγκριση προϋπολογισμό του Παν/μιου Πατρών έτους 
2005 (ΚΑΕ0261). 

8. Την υπ’ αριθμ. 37876/ΣΤ5/26.4.2004 (ΦΕΚ 608/τ.Β'/ 
26.4.2004) Απόφαση του Πρωθυπουργού και της Υπουρ¬ 
γού Εθνικής Παιδείας και Θρησκευμάτων «Καθορισμός 
αρμοδιοτήτων Υφυπουργών του Υπουργείου Εθνικής 
Παιδείας Θρησκευμάτων», αποφασίζουμε: 

Εγκρίνουμε την υπερωριακή εργασία πέρα από τις 
ώρες της υποχρεωτικής απασχόλησης και μέχρι την 22η 
ώρα, μέσα στα όρια των πιστώσεωντου προϋπολογισμού 
έτους 2005 του Πανεπιστημίου Πατρών σε έναν (1) υπάλ¬ 
ληλο με σχέση εργασίας ιδιωτικού δικαίου του Ιδρύματος 
αυτού για δύο (2) ώρεςτηνημέραεκτόςΣαββάτου και Κυ¬ 
ριακής μέχρι να συμπληρωθούν εξήντα (60) ώρες για το 
α’ εξάμηνο του 2005. 

Η δαπάνη που θα προκύψει από την εφαρμογή της πα¬ 
ρούσας απόφασης δεν μπορεί σε καμιά περίπτωση να 
υπερβεί το ποσό των εγγεγραμμένων για την αιτία αυτή 
πιστώσεων στον προϋπολογισμό του Πανεπιστημίου Πα¬ 
τρών, μη επιτρεπομένης της επιβάρυνσης του Προϋπο¬ 
λογισμού Δημοσίων Επενδύσεων. 

Η απόφαση αυτή ισχύει ένα (1) μήνα πριν τη δημοσίευ¬ 
ση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 2005 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθ. 14586/Β2 (3) 

Υπερωριακή απασχόληση προσωπικού ιδιωτικού δικαίου 
αορίστου χρόνου του ΙΚΥ. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/23.12.2003 τ. Α') «Μισθολογικές ρυθμίσεις λειτουρ- 

γών και υπαλλήλων του Δημοσίου, Ν.Π.Δ.Δ. ... και άλλες 
συναφείς διατάξεις». 

2. Την υπ’αριθμ. 2/72757/0022/31.12.2003 εγκύκλιο του 
Γενικού Λογιστηρίου του Κράτους «Περί παροχής οδη¬ 
γιών για την εφαρμογή των διατάξεων του ν.3205/2003». 

3. Τις διατάξεις του άρθρου 60 του π.δ. 410/1988 «Κώ¬ 
δικας προσωπικού με σύμβαση εργασίας ιδιωτικού δικαί¬ 
ου του Δημοσίου των Ο.Τ.Α. και των λοιπών ΝΠΔΔ»(ΦΕΚ 
191/Τ.Α./30.8.1988). 

4. Την υπ’ αριθμ. 2/7093/0022/5.2.2004 Κ.Υ.Α. «Επέκτα¬ 
ση των διατάξεων του ν. 3205/2003 στο προσωπικό με 
σχέση εργασίας ιδιωτικού δικαίου που απασχολείται στο 
Δημόσιο, Ν.Π.Δ.Δ. και Ο.Τ.Α.» 

5. Το απόσπασμα πρακτικών του Διοικητικού Συμβουλί¬ 
ου του ΙΚΥ (συνεδρία 2η / 20.1.2005) και το υπ’ αριθμ. 
1829/11.2.2005 έγγραφο του ΙΚΥ από το οποίο προκύπτει 
ότι η υπερωριακή απασχόληση είναι απαραίτητη για την 
αντιμετώπιση εποχιακών, έκτακτων ή επειγουσών υπηρε¬ 
σιακών αναγκών του Ιδρύματος αυτού. 

6. Την υπ’ αριθμ. 1042/10.2.2005 Απόφαση έγκρισης 
υπερωριακής εργασίας του Σώματος Επιθεώρησης Ερ¬ 
γασίας (Δ/νση Κοινωνικής Επιθεώρησης Τμήμα Κοινωνι¬ 
κής Επιθεώρησης Ανατολικού Τομέα Αθηνών). 

7. Το γεγονός ότι η δαπάνη που θα προκληθεί από την εν 
λόγω απασχόληση συνολικού ύψους 8000,00 Ευρώ θα κα¬ 
λυφθεί από πιστώσεις που έχουν προβλεφθεί στον υπό 
έγκριση προϋπολογισμό του Ι.Κ.Υ, έτους 2005 (ΚΑΕ 0261). 

8. Την υπ’ αριθμ. 37876/ΣΤ5/26.4.2004 (ΦΕΚ 608/τ.Β'/ 
26.4.2004) Απόφαση του Πρωθυπουργού και της Υπουρ¬ 
γού Εθνικής Παιδείας και Θρησκευμάτων «Καθορισμός 
αρμοδιοτήτων Υφυπουργών του Υπουργείου Εθνικής 
Παιδείας Θρησκευμάτων», αποφασίζουμε: 

Εγκρίνουμε την υπερωριακή εργασία πέρα από τις ώρες 
της υποχρεωτικής απασχόλησης και μέχρι την 22η ώρα, 
μέσα στα όρια των πιστώσεων του προϋπολογισμού έτους 
2005 του Ιδρύματος Κρατικών Υποτροφιών σε σαράντα 
(40) υπαλλήλους με σχέση εργασίας ιδιωτικού δικαίου του 
Ιδρύματος αυτού για δύο (2) ώρες την ημέρα εκτός Σαβ¬ 
βάτου και Κυριακής μέχρι να συμπληρωθούν εξήντα (60) 
ώρες για κάθε υπάλληλο για το α’ εξάμηνο του 2005. 

Η δαπάνη που θα προκύψει από την εφαρμογή της πα¬ 
ρούσας απόφασης δεν μπορεί σε καμιά περίπτωση να 
υπερβεί το ποσό των εγγεγραμμένων για την αιτία αυτή 
πιστώσεων στον προϋπολογισμό του ΙΚΥ, μη επιτρεπομέ- 
νης της επιβάρυνσης του Προϋπολογισμού Δημοσίων 
Επενδύσεων. 

Η απόφαση αυτή ισχύει ένα (1) μήνα πριν τη δημοσίευ¬ 
ση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 2005 

Ο ΥΦΥΠΟΥΡΓΟΣ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθ. Φ.10021/9169/1852 (4) 

Καθορισμός του αριθμού των ιατρών και οδοντιάτρων με 
τους οποίους δύναται το ΙΚΑ-ΕΤΑΜ να συνάψει συμ¬ 
βάσεις μίσθωσης έργου. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1) Τις διατάξεις των παρ. 5 και 15 του άρθρου 27 του ν. 
3232/2004 «Θέματα κοινωνικής ασφάλισης και άλλες δια¬ 


τάξεις» (ΦΕΚ 48/τ.Α'/12.2.2004), όπως αντικαταστάθηκαν 
με το άρθρο 10 του ν. 3302/2004 «Ρύθμιση ετήσιας άδει¬ 
ας εργαζομένων και άλλες διατάξεις» (ΦΕΚ 267/Α7 
28.12.2004). 

2) Την ΔΙΠΠ/Φ. ΕΓΚΡ.7/55/2005/15.3.2005 απόφαση 
της Επιτροπής του άρθρου 2 παρ. 1 της υπ’ αριθμ. 55/ 
1998 Π.Υ.Σ.. 

3) Την υπ’ αριθμ. 77/Συν. 11 η/31.3.2005 απόφαση του 
Διοικητικού Συμβουλίου του ΙΚΑ-ΕΤΑΜ. 

4) Τις άμεσες και επιτακτικές ανάγκες παροχής ιατρι¬ 
κών υπηρεσιών σε ασφαλισμένους και συνταξιούχους 
του ΙΚΑ-ΕΤΑΜ σε διάφορες περιοχές της χώρας, αποφα¬ 
σίζουμε: 

Καθορίζουμε σε εξακόσιους είκοσι ένα (621) τον αριθ¬ 
μό των ιατρών και οδοντιάτρων με τους οποίους δύναται 
το ΙΚΑ-ΕΤΑΜ να συνάψει συμβάσεις μίσθωσης έργου για 
να αντιμετωπισθούν άμεσες και επιτακτικές ανάγκες πα¬ 
ροχής ιατρικών υπηρεσιών σε ασφαλισμένους και συντα¬ 
ξιούχους του Ιδρύματος σε διάφορες περιοχές της χώ- 
ρας. 

Η σύμβαση συνάπτεται για χρονικό διάστημα είκοσι 
τεσσάρων (24) μηνών, εντός του οποίου πρέπει να περα- 
τωθεί το ανωτέρω έργο, λύεται με την ολοκλήρωση του 
έργου και η διάρκειά της δεν μπορεί να υπερβεί τους εί¬ 
κοσι τέσσερις (24) μήνες, με την συμπλήρωση των οποί¬ 
ων λήγει αυτοδικαίως χωρίς περαιτέρω διατυπώσεις. 

Οι ιατρικές υπηρεσίες θα παρέχονται από τους συμ¬ 
βαλλόμενους ιατρούς και οδοντιάτρους από την ημερο¬ 
μηνία υπογραφής της σύμβασης στα ιατρεία του ΙΚΑ- 
ΕΤΑΜ ή στο ιδιωτικό τους ιατρείο, για είκοσι επτά (27) 
ώρες την εβδομάδα. Το ωράριο θα είναι ελαστικό ή μη και 
θα συμφωνείται από το συμβαλλόμενο ιατρό ή οδοντία¬ 
τρο και το Διευθυντή της οικείας Υγειονομικής Υπηρεσίας 
του Ιδρύματος. 

Η συνολική αμοιβή κάθε ιατρού ή οδοντιάτρου ορίζεται 
σε τριάντα έξι χιλιάδες Ευρώ (36.000 ευρώ) μικτά και θα 
καταβάλλεται με την παράδοση του έργου ή τμηματικά 
ως δεδουλευμένα, ανεξαρτήτως περιστατικών, σε ισόπο¬ 
σες μηνιαίες δόσεις. 

Σε περίπτωση που οι ιατρικές υπηρεσίες παρέχονται σε 
προβληματικές ή παραμεθόριες περιοχές, όπως αυτές 
χαρακτηρίζονται με τις ισχύουσες διατάξεις, ή όπου δεν 
υπάρχει εκδήλωση ενδιαφέροντος, μπορεί με απόφαση 
του Διοικητή του Ιδρύματος να καταβάλλεται μεγαλύτερη 
αμοιβή. 

Οι συμβαλλόμενοι ιατροί και οδοντίατροι αναλαμβά¬ 
νουν το έργο της παροχής ιατρικών υπηρεσιών στους 
ασφαλισμένους του ΙΚΑ-ΕΤΑΜ σύμφωνα με τους κανόνες 
της ιατρικής δεοντολογίας και τους κανονισμούς του 
Ιδρύματος. 

Σε περίπτωση απουσίας του, ο συμβαλλόμενος ιατρός 
ή οδοντίατρος δεν δικαιούται αμοιβής, οφείλει δε να ενη¬ 
μερώνει εγκαίρως τον οικείο Διευθυντή, ο οποίος εκδίδει 
απόφαση αναστολής της σύμβασης για το αντίστοιχο 
χρονικό διάστημα. 

Το ΙΚΑ-ΕΤΑΜ δικαιούται να καταγγείλει τη σύμβαση και 
πριν από τη λήξη της χωρίς την υποχρέωση καταβολής 
οποιοσδήποτε αποζημίωσης εάν: 

1. ο συμβαλλόμενος ιατρός ή οδοντίατρος παραβεί 
οποιονδήποτε από τους ουσιώδεις όρους της σύμβασης 

2. παύσει να παρέχει τις ιατρικές του υπηρεσίες στους 
ασφαλισμένους του Ιδρύματος για χρονικό διάστημα με¬ 
γαλύτερο των τριών (3) μηνών. 

Ο συμβαλλόμενος ιατρός ή οδοντίατρος υποχρεούται 
να παρέχει τις υπηρεσίες του για ένα (1) μήνα μετά της 

υποβολής της γραπτής του παραίτησης, εκτός εάν αυτή 
γίνει νωρίτερα δεκτή από το ΙΚΑ-ΕΤΑΜ. 

Με τη λύση της σύμβασης ή την για οποιονδήποτε λόγο 
καταγγελία της, ο ιατρός ή οδοντίατρος οφείλει να παρα- 
δώσει τα συνταγολόγια και λοιπά στοιχεία που βρίσκονται 
στα χέρια του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-*- 

Αριθ. ΔΥ(3-4)/Φ1815/Γ.Π.οικ.43995 (5) 

Ορισμός της «Κοινωνίας της Πληροφορίας ΑΕ» ως Τελι¬ 
κού Δικαιούχου για το έργο «Ολοκληρωμένο Πληρο¬ 
φοριακό Σύστημα και Υπηρεσίες ΤΠΕ του Πε.Σ.Υ.Π. 
Δυτικής Μακεδονίας». 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α. Του άρθρου 29Ατου ν. 1558/1985 (ΦΕΚ 137/Α/1985) 
«Κυβέρνηση και Κυβερνητικά Όργανα», όπως αυτό συ¬ 
μπληρώθηκε με το άρθρο 27 του ν.2081/1992 (ΦΕΚ 
154/Α/92) και τροποποιήθηκε από το άρθρο 1 παρ.2ατου 
ν.2469/1997 (ΦΕΚ38/Α/97). 

β. Του άρθρου 24 παρ. 2 εδ. β του ν.2860/2000 (ΦΕΚ 
251 /Α/14.11.2000) «Διαχείριση, παρακολούθηση και 
έλεγχος του Κοινοτικού Πλαισίου Στήριξης και άλλες δια¬ 
τάξεις». 

γ. Του ν.2889/2001 (ΦΕΚ 37/Α/2.3.2001) «Βελτίωση και 
Εκσυγχρονισμός του Εθνικού Συστήματος Υγείας και άλ¬ 
λες διατάξεις». 

δ. Του π.δ. 95/2000 (ΦΕΚ 76/Α/2000) «Οργανισμός του 
Υπουργείου Υγείας και Πρόνοιας», όπως έχει τροποποιη¬ 
θεί και ισχύει σήμερα. 

2. Την απόφαση 0(2001)551/14.3.2001 της Επιτροπής 
των Ευρωπαϊκών Κοινοτήτων, με την οποία εγκρίθηκε το 
Επιχειρησιακό Πρόγραμμα «Κοινωνία της Πληροφορίας» 
(Ε.Π. Κ.τ.Π.), που εντάσσεται στο Γ Κοινοτικό Πλαίσιο 
Στήριξης (Γ ΚΠΣ) περιόδου 2000 - 2006. 

3. Την υπ’ αριθμ. 10071/23.3.2001 (ΦΕΚ 324/Β/27.3. 
2001) Κοινή Απόφαση των Υπουργών Εσωτερικών, Δημό¬ 
σιας Διοίκησης και Αποκέντρωσης και Εθνικής Οικονο¬ 
μίας και Οικονομικών «Σύσταση Ανώνυμης Εταιρείας Κοι¬ 
νωνίας της Πληροφορίας ΑΕ». 

4. Την απόφαση Ε(2000)3405/28.11.2000 της Επιτρο¬ 
πής των Ευρωπαϊκών Κοινοτήτων με την οποία εγκρίθηκε 
το Γ Κοινοτικό Πλαίσιο Στήριξης (Γ ΚΠΣ) περιόδου 2000 
- 2006, Άξονας του οποίου είναι το Επιχειρησιακό Πρό¬ 
γραμμα «Κοινωνία της Πληροφορίας». 

5. Την υπ’ αριθμ.263/24.4.2002 (ΦΕΚ 528/Β/29.4.2002) 
Κοινή Απόφαση των Υπουργών Οικονομίας και Οικονομι¬ 
κών και Εσωτερικών, Δημόσιας Διοίκησης και Αποκέ¬ 
ντρωσης «Κύρωση του Κανονισμού Προμηθειών της 
Εταιρείας Κοινωνία της Πληροφορίας ΑΕ». 

6. Την υπ’ αριθμ. 18527/ΓΔΑΠΠΠΔΕ156/2001 (ΦΕΚ 758/ 
Β/15.6.2001) Απόφαση του Υπουργού Εθνικής Οικονο¬ 
μίας, περί του τύπου και περιεχομένου απόφασης έντα¬ 


ξης πράξης σε Επιχειρησιακό Πρόγραμμα του ΚΠΣ 2000 
-2006. 

7. Την Απόφαση του Διοικητικού Συμβουλίου του 
Πε.Σ.Υ.Π. Δυτικής Μακεδονίας, που ελήφθη κατά την 15η 
Έκτακτη Συνεδρίαση της 1.12.2004, με την οποία δηλώ¬ 
νει και αιτιολογεί την επιθυμία του να οριστεί η «Κοινωνία 
της Πληροφορίας ΑΕ» ως Τελικός Δικαιούχος για το έργο 
«Ολοκληρωμένο Πληροφοριακό Σύστημα και Υπηρεσίες 
ΤΠΕ του Πε.Σ.Υ.Π. Δυτικής Μακεδονίας». 

8. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

1. Την έγκριση της εκτέλεσης του έργου «Ολοκληρωμέ¬ 
νο Πληροφοριακό Σύστημα και Υπηρεσίες ΤΠΕ του 
Πε.Σ.Υ.Π. Δυτικής Μακεδονίας» από την Κοινωνία της 
Πληροφορίας ΑΕ (ΚτΠ ΑΕ) ως Τελικού Δικαιούχου. 

Η εκτέλεση του έργου θα πραγματοποιηθεί σύμφωνα 
με τους όρους και τα λεπτομερώς οριζόμενα στην Προ¬ 
γραμματική Συμφωνία που θα συναφθεί μεταξύ του Προ¬ 
έδρου του Πε.Σ.Υ.Π. Δυτικής Μακεδονίας και της ως άνω 
Ανώνυμης Εταιρείας και θα εγκριθεί από τον Υπουργό 
Υγείας και Κοινωνικής Αλληλεγγύης. 

2. Τη χρηματοδότηση της «Κοινωνίας της Πληροφορίας 
ΑΕ» από ΣΑΕ του Υπουργείου για τις ανάγκες του έργου, 
ο προϋπολογισμός του οποίου ανέρχεται στο ποσό των 
3.494.570 ευρώ του Φ.Π.Α. συμπεριλαμβανομένου. 

Εξουσιοδοτούμε τον Πρόεδρο του Πε.Σ.Υ.Π. Δυτικής 
Μακεδονίας να συνάψει την ως άνω Προγραμματική Συμ¬ 
φωνία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 
-♦- 

Αριθ. ΔΥ(3-4)/Φ1815/Γ.Π.οικ.43992 (6) 

Ορισμός της «Κοινωνίας της Πληροφορίας ΑΕ» ως Τελι¬ 
κού Δικαιούχου για το έργο «Ενέργειες Κατάρτισης 
στην υγεία και πρόνοια στο Πε.Σ.Υ.Π. Δυτικής Μακε¬ 
δονίας». 

Ο ΥΠΟΥΡΓΟΣ 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α. Του άρθρου 29Ατου ν.1558/1985 (ΦΕΚ 137/Α/1985) 
«Κυβέρνηση και Κυβερνητικά Όργανα», όπως αυτό συ¬ 
μπληρώθηκε με το άρθρο 27 του ν.2081/1992 (ΦΕΚ 154/ 
Α/92) και τροποποιήθηκε από το άρθρο 1 παρ. 2α του 
ν.2469/1997 (ΦΕΚ 38/Α/97). 

β. Του άρθρου 24 παρ. 2 εδ. β του ν.2860/2000 (ΦΕΚ 
251 /Α/14.11.2000) «Διαχείριση, παρακολούθηση και 
έλεγχος του Κοινοτικού Πλαισίου Στήριξης και άλλες δια¬ 
τάξεις». 

γ. Του ν. 2889/2001 (ΦΕΚ 37/Α/2.3.2001) «Βελτίωση και 
Εκσυγχρονισμός του Εθνικού Συστήματος Υγείας και άλ¬ 
λες διατάξεις». 

δ. Του π.δ. 95/2000 (ΦΕΚ 76/Α/2000) «Οργανισμός του 
Υπουργείου Υγείας και Πρόνοιας», όπως έχει τροποποιη¬ 
θεί και ισχύει σήμερα. 

2. Την απόφαση 0(2001)551/14.3.2001 της Επιτροπής 
των Ευρωπαϊκών Κοινοτήτων, με την οποία εγκρίθηκε το 




8660 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Επιχειρησιακό Πρόγραμμα «Κοινωνίατης Πληροφορίας» 
(Ε.Π. Κ.τ.Π.), που εντάσσεται στο Γ Κοινοτικό Πλαίσιο 
Στήριξης (Γ ΚΠΣ) περιόδου 2000 - 2006. 

3. Την υπ’ αριθμ. 10071/23.3.2001 (ΦΕΚ 324/Β/27.3. 
2001) Κοινή Απόφαση των Υπουργών Εσωτερικών, Δημό¬ 
σιας Διοίκησης και Αποκέντρωσης και Εθνικής Οικονο¬ 
μίας και Οικονομικών «Σύσταση Ανώνυμης Εταιρείας Κοι¬ 
νωνίας της Πληροφορίας ΑΕ». 

4. Την απόφαση Ε(2000)3405/28.11.2000 της Επιτρο¬ 
πής των Ευρωπαϊκών Κοινοτήτων με την οποία εγκρίθηκε 
το Γ Κοινοτικό Πλαίσιο Στήριξης (Γ ΚΠΣ) περιόδου 2000 
- 2006, Άξονας του οποίου είναι το Επιχειρησιακό Πρό¬ 
γραμμα «Κοινωνία της Πληροφορίας». 

5. Την υπ’ αριθμ. 263/24.4.2002 (ΦΕΚ 528/Β/29.4.2002) 
Κοινή Απόφαση των Υπουργών Οικονομίας και Οικονομι¬ 
κών και Εσωτερικών, Δημόσιας Διοίκησης και Αποκέ¬ 
ντρωσης «Κύρωση του Κανονισμού Προμηθειών της 
Εταιρείας Κοινωνία της Πληροφορίας ΑΕ». 

6. Την υπ’ αριθμ. 18527/ΓΔΑΠΠΠΔΕ156/2001 (ΦΕΚ 758/ 
Β/15.6.2001) Απόφαση του Υπουργού Εθνικής Οικονο¬ 
μίας, περί του τύπου και περιεχομένου απόφασης έντα¬ 
ξης πράξης σε Επιχειρησιακό Πρόγραμμα του ΚΠΣ 2000 
-2006. 

7. Την υπ’ αριθμ. Α.Π.ΔΥ(3-4)/οικ. Γ.Π.45870/15.5.2003 
Απόφαση του Υπουργού Υγείας και Πρόνοιας σχετικά με 
την κατανομή των πόρων του μέτρου 2.7 της Πρόσκλη¬ 
σης με Κωδικό 20 του Επιχειρησιακού Προγράμματος 
«Κοινωνία της Πληροφορίας» στα 17 Πε.Σ.Υ.Π. της χώ- 
ρας. 

8. Την Απόφαση του Διοικητικού Συμβουλίου του 
Πε.Σ.Υ.Π. Δυτικής Μακεδονίας, που ελήφθη κατά την 15η 
Έκτακτη Συνεδρίαση της 1.12.2004, με την οποία δηλώ¬ 
νει και αιτιολογεί την επιθυμία του να οριστεί η «Κοινωνία 
της Πληροφορίας ΑΕ» ως Τελικός Δικαιούχος για το έργο 
«Ολοκληρωμένο Πληροφοριακό Σύστημα και Υπηρεσίες 
ΤΠΕτου Πε.Σ.Υ.Π. Δυτικής Μακεδονίας». 

9. Το γεγονός ότι από την παρούσα απόφαση δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

1. Την έγκριση της εκτέλεσης του έργου «Ενέργειες Κα¬ 
τάρτισης στην υγεία και πρόνοια στο Πε.Σ.Υ.Π. Δυτικής 
Μακεδονίας» από την Κοινωνία της Πληροφορίας ΑΕ 
(ΚτΠ ΑΕ) ως Τελικού Δικαιούχου. Η εκτέλεση του έργου 
θα πραγματοποιηθεί σύμφωνα με τους όρους και τα λε¬ 
πτομερώς οριζόμενα στην Προγραμματική Συμφωνία 
που θα συναφθεί μεταξύ του Προέδρου του Πε.Σ.Υ.Π. Δυ¬ 
τικής Μακεδονίας καιτης ως άνω Ανώνυμης Εταιρείας και 
θα εγκριθεί από τον Υπουργό Υγείας και Κοινωνικής Αλ¬ 
ληλεγγύης. 

2. Τη χρηματοδότηση της «Κοινωνίαςτης Πληροφορίας 
ΑΕ» από ΣΑΕ του Υπουργείου για τις ανάγκες του έργου, 
ο προϋπολογισμός του οποίου ανέρχεται στο ποσό των 
200.000€του Φ.Π.Α. συμπεριλαμβανομένου. 

Εξουσιοδοτούμε τον Πρόεδρο του Πε.Σ.Υ.Π. Δυτικής 
Μακεδονίας να συνάψει την ως άνω Προγραμματική Συμ¬ 
φωνία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 2005 

Ο ΥΠΟΥΡΓΟΣ 

ΝΙΚΗΤΑΣ ΚΑΚΛΑΜΑΝΗΣ 


Αριθ. 122876 (7) 

Καθορισμός απεντομωτικών τελών εισπρακτέων από τα 
κρατικά απεντομωτήρια και την ΣΥΚΙΚΗ για την περίο¬ 
δο 2004-2005. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Του άρθρου 4 παρ. 3 σημείο η του ν.2147/1952 (Α' 
155) «Περί προλήψεως και καταστολήςτων ασθενειών και 
εχθρών των φυτών και περί οργανώσεως της Φυτοπαθο- 
λογικής Υπηρεσίας». 

β) Του άρθρου 1 του ν.δ. 2584/1953 «Περί τροποποιή- 
σεως και συμπληρώσεωςτου ν.δ. 2167/1952 Περί καταρ- 
γήσεως του Γ ραφείου Προστασίας Ελληνικών Σύκων και 
ρυθμίσεως των λόγω ταύτης προκυπτόντων ζητημάτων». 

γ) Του π.δ. 967/1977(Α'325) «Περί συλλογής αποξηράν- 
σεως απεντομώσεως και επεξεργασίας σύκων». 

2. Την υπ’ αριθμ. 40563/1138/1966 (Β' 427) Υπουργική 
Απόφαση «Περί εγκρίσεως Κανονισμού λειτουργίας των 
απεντομωτηρίων - απολυμαντηρίων φυτών και φυτικών 
προϊόντων της Χώρας». 

3. Την Υ132/14.10.2004 (Β' 1533) κοινή απόφαση του 
Πρωθυπουργού καιτου Υπουργού Αγροτικής Ανάπτυξης 
και Τροφίμων «Ανάθεση αρμοδιοτήτων στον Υφυπουργό 
Αγροτικής Ανάπτυξης και Τροφίμων Αλέξανδρο Κοντό». 

4. α) Το έγγραφο 543/11.8.2004 της Κεντρικής Συνεται¬ 
ριστικής Ένωσης Σύκων και Ξηρών Καρπών Ο.Π.ΣΥΝ. 
ΠΈ. «ΣΥΚΙΚΗ» για τον καθορισμό του απεντομωτικού δι¬ 
καιώματος σύκων, του επαναπεντομωτικού δικαιώματος 
σύκων καιτου απεντομωτικού δικαιώματος της σταφίδας 
και διαφόρων προϊόντων, της περιόδου 2004-2005. 

β) Το έγγραφο της Δ/νσης Γεωργίας Ν.Α. Μεσσηνίας με 
αριθ. 13728/16.8.2004 και την Εισήγηση της Διεύθυνσης 
Προστασίας Φυτικής Παραγωγής του Υπουργείου Αγρο¬ 
τικής Ανάπτυξης και Τροφίμων, αποφασίζουμε: 

1. Καθορίζουμε το απεντομωτικό τέλος που θα ει- 
σπράττεται από τα κρατικά απεντομωτήρια και την Κε¬ 
ντρική Συνεταιριστική Ένωση Σύκων & Ξηρών Καρπών 
Ο.Π.ΣΥΝ.Π.Ε. με τον διακριτικό τίτλο «ΣΥΚΙΚΗ» που 
εδρεύει στην Καλαμάτα Μεσσηνίας (6ο χλμ. Καλαμάτας - 
Μεσσήνης) όπως νόμιμα εκπροσωπείται, κατά την περίο¬ 
δο 2004-2005 ως κατωτέρω: 

1.1. Το απεντομωτικό τέλος για την απεντόμωση σύκων 
σε 0,059 ΕΥΡΩ κατά κιλό. 

1.2. Το επαναπεντομωτικό τέλος για την απεντόμωση 
εξαγόμενων σύκων σε 0,027 ΕΥΡΩ κατά κιλό. 

1.3. Το απεντομωτικό τέλος για την απεντόμωση των 
σταφίδων και διαφόρων προϊόντων σε 0,008 ΕΥΡΩ κατά 
κιλό. 

2. Τα προϊόντα μπορούν να παραμείνουν στο χώρο των 
απεντομωτηρίων, εφόσον δεν δυσκολεύεται η ομαλή λει- 
τουργίατους, μέχρι 15 ημέρες για τους μήνες Σεπτέμβριο 
και Οκτώβριο και μέχρι 20 ημέρες για τον υπόλοιπο χρό¬ 
νο, από την ημερομηνία εισαγωγής τους χωρίς επιβάρυν¬ 
ση. Πέραν του παραπάνω χρόνου παραμονής οι εισκομι- 
στές θα επιβαρύνονται με το 5% του επαναπεντομωτικού 
τέλους για κάθε κιλό και ημέρα παραμονής. 

3. Στα παραπάνω τέλη περιλαμβάνονται και οι δαπάνες 
για την πλήρωση των θαλάμων απεντομώσεως με το 
προϊόν και την εκκένωσή τους. 

4. Οι δαπάνες για την εκφόρτωση των προϊόντων, τη με¬ 
ταφορά τους μέχρι τους προθαλάμους των απεντομωτη- 
ρίων, τη φόρτωσή τους στα μεταφορικά μέσα, τη μετα¬ 
φορά και εκφόρτωση στο λιμάνι βαρύνουν τους εισκομι- 
στές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Απριλίου 2005 

Ο ΥΦΥΠΟΥΡΓΟΣ 

Α. ΚΟΝΤΟΣ 
-♦- 

Αριθ. 25452/2862 (8) 

Διόρθωση - συμπλήρωση της υπ’ αριθμ. 12259/1258/2005 
(ΦΕΚ 280/3.3.2005) κοινής απόφασης των Υπουργών 
Περιβάλλοντος Χωροταξίας και Δημοσίων Έργων, 
Δημόσιας Τάξης και Μεταφορών και Επικοινωνιών με 
θέμα «Μέτρα περιορισμού κυκλοφορίας φορτηγών 
αυτοκινήτων σε τμήματα των Εθνικών Οδών κατά τη 
διάρκεια του έτους 2005». 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ - ΔΗΜΟΣΙΑΣ ΤΑΞΗΣ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 52, παρ. 8, του ν. 2696/1999 
(Α'57) «Κύρωση του Κώδικα Οδικής Κυκλοφορίας», 

2. Την ανάγκη, για την επιβολή περιοριστικών μέτρων 
στην κυκλοφορία φορτηγών αυτοκινήτων σε τμήματα των 
Εθνικών οδών, σε όλη την Επικράτεια και κατά τις ημέρες 
και ώρες του έτους που αναμένονται μεγάλες κυκλοφο- 
ριακές αιχμές, με στόχο την βελτίωση της οδικής κυκλο¬ 
φορίας και ασφάλειας, την καλύτερη διαχείριση της κυ¬ 
κλοφορίας, την μείωση των κυκλοφοριακών προβλημά¬ 
των, καθώς καιτην περιστολή τωντροχαίων ατυχημάτων. 

3. Το γεγονός ότι επιβάλλεται η θέσπιση εξαίρεσης από 
τους πιο πάνω περιορισμούς για τα οχήματα οδικής βοή¬ 
θειας και ορισμένες άλλες κατηγορίες φορτηγών αυτοκι¬ 
νήτων. 

4. Τις διατάξεις του άρθρου 29Α στο ν. 1558/1985 «Κυ¬ 
βέρνηση και Κυβερνητικά Όργανα» (ΑΊ37), όπως αυτό 
προστέθηκε με τις διατάξεις του άρθρου 27 του ν.2081/ 
1992 (ΑΊ54) και αντικαταστάθηκε με τις διατάξεις του άρ¬ 
θρου 1 παρ. 2του ν. 2469/1997 (Α'38). 


5. Το γεγονός ότι η αλλαγή του χρονικού ορίου έναρξης 
των απαγορεύσεων, τις Παρασκευές της χειμερινής πε¬ 
ριόδου στα ρεύματα εξόδου των εθνικών οδών από τις 
πόλεις, απότις 15:00 στις 16:00, θα διευκολύνειτην έγκαι¬ 
ρη έξοδο των παραγωγών - πωλητών αγροτικών προϊό¬ 
ντων στις λαϊκές αγορές, χωρίς να επηρεάζεται η απο- 
τελεσματικότητατου μέτρου. 

6. Την ανάγκη αλλαγής των χιλιομετρικών θέσεων έναρ¬ 
ξης των απαγορεύσεων τις Παρασκευές στα ρεύματα 
εξόδου των εθνικών οδών από τις πόλεις, για την εξυπη¬ 
ρέτηση φορτηγών αυτοκινήτων που έχουν προορισμό 
τους αποθηκευτικούς χώρους επιχειρήσεων στην περιο¬ 
χή του Ασπροπύργου και της Μεταμόρφωσης του Νομού 
Αττικής. 

7. Την ανάγκη διευκόλυνσης της πρόσβασης των φορ¬ 
τηγών αυτοκινήτων σε εναλλακτικά οδικά δίκτυα του Νο¬ 
μού Φθιώτιδας, κατά τις ημέρες και ώρες των απαγορεύ¬ 
σεων. 

8. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Η παράγραφος 1. Α2.2 της υπ’ αριθμ. 12259/1258/ 
2005 (ΦΕΚ 280/3.3.2005) κοινής απόφασης των Υπουρ¬ 
γών Περιβάλλοντος Χωροταξίας & Δημοσίων Έργων, Δη¬ 
μόσιας Τάξης και Μεταφορών και Επικοινωνιών, διορθώ¬ 
νεται ως εξής: 

Στη Ν.Ε.Ο. Θεσσαλονίκης - Αθηνών, στο ρεύμα προς 
Αθήνα, από την κάτω διάβαση περιοχής Σκοτίνας (χ.θ. 
410) μέχρι τη Λάρισα (χ.θ. 371+400), από τον κόμβο Ρα¬ 
χών Φθιώτιδας μέχρι τον κόμβο Λαμίας και από τη δια¬ 
σταύρωση του Μπράλου μέχρι τον κόμβο Αγίου Στεφά¬ 
νου (Κρυονέρι). 

2. Κατά τα λοιπά, η απόφαση 12259/1258/2005 ισχύει 
ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Απριλίου 2005 

οι ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΕΩΡΓΙΟΣ ΣΟΥΦΛΙΑΣ ΜΙΧΑΛΗΣ ΛΙΑΠΗΣ 

ΔΗΜΟΣΙΑΣ ΤΑΞΗΣ 

ΓΕΩΡΓΙΟΣ ΒΟΥΛΓΑΡΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.β 1.0Γ 


ΡΑΧ 210 52 21 004 

Θ-ΓΠ3Μ: \Λ/0 5ΐΤΙ35ίθΓ @ θί·9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδας 2 

ΛΕΣΒΟΣ - Πλ. Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ευΐΌ, προσαυξανόμενη κατά 0,20 θυτογια κάθε επιπλέον οκτασέλιδοή μέρος αυτού. 

• Γ ιατα φωτοαντίγραφα ΦΕΚ σε 0,15 θπιό ανά σελίδα. 

Σε μορφή Οϋ: 


Τεύχος 

Περίοδος 

ΕΘΠΟ 

Τεύχος 

Περίοδος 

ΕΙΙΒΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπτ και μέχρι 100 σελίδες σε 5 ουίΌ προσαυξανόμενη κατά 

1 θυΐΌ ανά 50 σελίδες. 






• Η τιμή πώλησης σε μορφή οά-Γοππ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βυΐΌ ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίεχ : 210 - 4071010 ίηΙθΓΠθΙ 

Ιι 11 ρ://νννννν.ε 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιηΐθΐ-πβΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ευΐΌ, ποσό το οποίο αφορά 
ταχυδρομικά έξοδα. 

• Γ ια την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυΐΌ ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 ευΐΌ. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























